**MI-AR FI PLACUT...**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MI-AR FI PLĂCUT...

Mi-ar fi plăcut să fiu poet adevărat,

Să fi compus sonete şi rondeluri,

Am risipit caiete şi cerneluri

Să scriu ce simt cu gând cât mai curat.

Ridic adesea ochii spre lumină

Cu setea celui care preţuieşte

Fiece clipă şi dacă iubeşte

Mai simte cupa vieţii încă plină!

Mi-e dor de munţi cu creste-nzapezite,

Mi-e dor de orizont în răsărit.

Voi mai iubi, iubesc şi am iubit

Tot căutând cuvinte potrivite!

Repet greşeli dar numai din iubire

Ce încă o mai cred a fi cerească

Minune pentru firea omenească.

Oricât am strâns, mai fac adăugire!

Las iambii mei să-mi sape cute-n frunte

Şi nu disper când nu găsesc o rimă.

Nu cred în bătrâneţea legitimă

Ci doar în dragoste ca dreaptă punte

Adeseori ucisă de potop!

Am să mai scriu măcar încă un top

Şi numai timpul îmi va pune stop!